
[bookmark: _Hlk87478327]Budapest Főváros XIV. Kerület Zugló Önkormányzata Képviselő-testületének
.../2021. (...) önkormányzati rendelete
egyes rendeletek módosításáról


Budapest Főváros XIV. Kerület Zugló Önkormányzatának Képviselő-testülete a lakások és nem lakás céljára szolgáló helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. számú mellékletében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában és 23. § (5) bekezdés 14. pontjában meghatározott feladatkörében eljárva a következő rendeletet alkotja:

1. §
[bookmark: _Hlk87448173]
Budapest Főváros XIV. Kerület Zugló Önkormányzat Képviselő-testületének a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendelete 62. §-a helyébe a következő rendelkezés lép:

„62. § (1) Az Ör. 11. § (9)-(10) bekezdéseit 2023. január 1. napjától kell alkalmazni.
(2) Az Ör. 11. § (9)-(10) bekezdései helyett 2022. december 31. napjáig az alábbi átmeneti szabályokat kell alkalmazni:
a) Szociális alapú bérleti díjra jogosult, akinek és a vele együtt költözőknek az egy főre eső havi jövedelme nem haladja meg a 85 500 forintot.
b) Költségalapú bérleti díjra jogosult, akinek és a vele együtt költözőknek az egy főre eső havi jövedelme meghaladja a 85 500 forintot, de nem haladja meg a 114 000 forintot.
c) Piaci alapú bérleti díjra jogosult, akinek és a vele együtt költözőknek az egy főre eső havi jövedelme meghaladja a 114 000 forintot.”

2. §

Budapest Főváros XIV. Kerület Képviselő-testületének a Budapest Főváros XIV. Kerület Zugló Önkormányzata tulajdonában álló lakások lakbérének megállapításáról szóló 45/2020. (XII. 18.) önkormányzati rendelete 8. §-a helyébe a következő rendelkezés lép:

"8. § A rendeletnek a bérleti díjakra vonatkozó rendelkezéseit a veszélyhelyzet kihirdetéséről szóló 478/2020. (XI. 3.) Korm. rendelet szerinti veszélyhelyzet, valamint a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet szerinti, a veszélyhelyzet idején már fennálló bérleti szerződéseknél 2023. január 1. napjától kell alkalmazni, amennyiben az ilyen szerződéseknél az alkalmazása 2022. december 31. napjáig a veszélyhelyzet idején már fennálló bérleti szerződéseknél a bérleti díj megemelését eredményezné."


3. §

E rendelet a kihirdetését követő napon lép hatályba, és a következő nap hatályát veszti.


     Horváth Csaba                                                                dr. Tiba Zsolt
 polgármester                                                                       jegyző


Záradék: A rendelet 2021. …. napján az Önkormányzat hirdetőtábláján kihirdetésre került.



Budapest, 2021. ………………..


									dr. Tiba Zsolt 
									      jegyző

